b'\n_START_ARTICLE_\nNoot Seear\n_START_SECTION_\nMalliura\n_START_PARAGRAPH_\nSeear aloitti malliuransa kotikaupungissaan vuonna 1996. Vuonna 1997 h\xc3\xa4n muutti New Yorkiin tarkoituksenaan kehitt\xc3\xa4\xc3\xa4 uraansa eteenp\xc3\xa4in. Seearin ensiesiintyminen catwalkilla tapahtui syyskuussa 1998 New Yorkin muotiviikoilla, miss\xc3\xa4 olivat mukana my\xc3\xb6s Calvin Klein, Daryl K ja Ralph Lauren._NEWLINE_Seear on n\xc3\xa4ytt\xc3\xa4ytynyt mainontakompanioissa kuten Chanel, Giorgio Armani, Kenzo Takada, Pantene Pro-V, Ralph Lauren Polo Jeans, Kenneth Cole, Neiman Marcus, Alberta Ferretti, Rolex ja Yves Saint-Laurent. Vuonna 1998 Seear oli mallina Yves Saint-Laurentin mainoksessa ja h\xc3\xa4n esitti Mona Lisaa, ty\xc3\xb6 pohjautuu kuuluisan taiteilijan Leonardo da Vincin maalaukseen._NEWLINE_Seear on ollut joidenkin lehtien etukannessa, kuten Elle Germany, Amica, D ja Vogue Nippon ja kuvia ovat ottaneet muun muassa Patrick Demarchelier, Mario Sorrenti sek\xc3\xa4 Paolo Roversi. H\xc3\xa4n on my\xc3\xb6s k\xc3\xa4vellyt runway-n\xc3\xa4yt\xc3\xb6ksiss\xc3\xa4 monille suunnittelijoille kuten Balenciaga, Lanvin, Karl Lagerfeld, Alexander Wang, Proenza Schouler, Ralph Lauren, Diane von Furstenberg, Givenchy, Chanel ja Alexander McQueen.\n_START_SECTION_\nN\xc3\xa4yttelij\xc3\xa4n ura\n_START_PARAGRAPH_\nSeear n\xc3\xa4ytteli Heidi\xc3\xa4 vuonna 2009 ilmestyneess\xc3\xa4 elokuvassa Twilight \xe2\x80\x93 Uusikuu, joka on jatko-osa vuonna 2008 ilmestyneelle elokuvalle Twilight \xe2\x80\x93 Houkutus. Kyseiset elokuvat perustuvat Stephenie Meyerin luoman Houkutus-kirjasarjan ensimm\xc3\xa4iseen ja toiseen osaan; Houkutus ja Uusikuu.'